Lav et referat af nedenstående tekst:

Tekst:
Et større smitteudbrud på Aars Skole har sendt to ud af tre klasser på anden årgang hjem. Det fortæller skole- og dagtilbudschef Anders Norup til TV2 Nord. - På hele skolen er der i øjeblikket 54 elever og fem medarbejdere, der er testet positive, men over halvdelen af de smittede er fra to klasser på anden årgang, så vi har for en sikkerheds  skyld sendt elverne i de klasser hjem, siger han. Begyndte i sidste uge Smitteudbruddet begyndte i sidste uge, og selvom det ifølge Anders Norup nu går i den rigtige retning, dukker der fortsat nye smittetilfælde op. - De må komme tilbage til skolen, når der er gået seks dage efter en negativ pcr-test, og det betyder, at de første allerede nu kan begynde at komme tilbage, siger han. De øvrige smittede fordeler sig forholdsvis jævnt over de første seks klassetrin. Anders Norup har ikke tilstrækkelig viden til at udtale sig om baggrunden for det høje smittetal på Aars Skole. - Og derudover ønsker jeg ikke pege ad nogen i sådan en situation. Der er jo ingen, der ønsker sig det her, og alle passer jo på, siger han. Har taget forholdsregler Aars Skole har siden mandag i denne uge fulgt de retningslinjer, der tidligere har været brugt, da coronasmitten senest var høj. Det betyder blandt andet, at eleverne bliver undervist i deres stamlokale, og de er også i frikvartererne er delt op klassevis. Stigende smitte mange steder Vesthimmerlands Kommune ligger i seneste opgørelse sammen med Thisted Kommune i toppen blandt de nordjyske kommuner med incidenstal på henholdsvis 427 og 455 antal smittede pr. 100.000 indbyggere.

Referat:
54 elever og fem medarbejdere på Aars Skole er testet positive, så skolen har taget en række forholdsregler.